Odborné stanovisko

hlavného kontrolóra k návrhu záverečného účtu obce Sklabinský Podzámok za rok 2018.

V zmysle § 18f ods. 1 písm. c) zákona č. 369/1990 Zb. o obecnom zriadení v znení neskorších predpisov predkladám odborné stanovisko k návrhu záverečného účtu obce Sklabinský Podzámok za rok 2018.

Odborné stanovisko (ďalej len ,,stanovisko,,) som vypracoval na základe predloženého návrhu záverečného účtu obce Sklabinský Podzámok za rok 2018.
I. VÝCHODISKA SPRACOVANIA ODBORNÉHO STANOVISKA K  NÁVRHU     ZÁVEREČNÉHO ÚČTU 

Spracovanie stanoviska k záverečnému účtu za rok 2018 bolo posudzované na základe dvoch hľadísk a to:
· zákonnosť predloženého návrhu záverečného účtu za rok 2018,

· metodická správnosť zostavenia návrhu záverečného účtu za rok 2018.
1. Zákonnosť predloženého návrhu záverečného účtu obce Sklabinský Podzámok za rok 2018. 

a, Súlad so všeobecne záväznými právnymi predpismi

Návrh záverečného účtu obce Sklabinský Podzámok za rok 2018 (ďalej len ,,návrh záverečného účtu,,) bol spracovaný v súlade s ustanovením § 6, zákona č. 583/2004 Z. z. o rozpočtových pravidlách územnej samosprávy v znení neskorších predpisov.

Návrh záverečného účtu zohľadňuje ustanovenia zákona č. 523/2004 Z. z. o rozpočtových pravidlách verejnej správy a zákona č. 597/2003 Z. z. o financovaní základných škôl, stredných škôl a školských zariadení a ostatné súvisiace právne predpisy.

b, Dodržanie informačnej povinnosti

Návrh záverečného účtu bol verejne sprístupnený na úradnej tabuli obce dňa 4. júna 2019 a na web stránke obce dňa 5. Júna 2019,  t.j. viac ako 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení a a § 16 ods. 9 zákona č. 583/2004 Z.z. o rozpočtových pravidlách územnej samosprávy.

c, Dodržanie povinnosti auditu

Podľa ustanovenia § 16 ods. 3 zákona č. 583/2004 Z.z. o rozpočtových pravidlách územnej samosprávy a § 9 ods. 4 zákona č. 369/1990 Zb. o obecnom zriadení, je obec povinná dať si overiť účtovnú závierku, podľa zákona č. 431/2002 Z. z. o účtovníctve v znení neskorších predpisov. Pri overovaní účtovnej závierky audítor overuje tiež hospodárenie podľa ich rozpočtov v súlade s týmto zákonom, hospodárenie s ostatnými finančnými prostriedkami, stav a vývoj dlhu a dodržiavanie pravidiel používania návratných zdrojov financovania. 

2. Metodická správnosť zostavenia návrhu záverečného účtu obce Sklabinský Podzámok za rok 2018
Po skončení rozpočtového roka obec o rozpočtovom hospodárení súhrnne spracovala do záverečného účtu tak,  ako to vyžaduje ustanovenie  § 16 ods. 1, zákona č. 583/2004 Z.z. o rozpočtových pravidlách územnej samosprávy.

Predložený návrh záverečného účtu bol vypracovaný v súlade s ustanovením § 16 zákona č. 583/2004 Z.z. o rozpočtových pravidlách územnej samosprávy. 

Návrh záverečného účtu mesta za rok 2018 obsahuje:

· Rozpočet obce na rok 2018
· Rozbor plnenia príjmov za rok 2018
· Rozbor čerpania výdavkov za rok 2018
· Prebytok/schodok  rozpočtového hospodárenia za rok 2018
· Tvorba a použitie prostriedkov peňažných fondov (rezervného fondu) a sociálneho fondu

· Bilancia aktív a pasív k 31.12.2018
· Prehľad o stave a vývoji dlhu k 31.12.2018
· Hospodárenie príspevkových organizácií 

· Prehľad o poskytnutých dotáciách právnickým osobám a fyzickým osobám - podnikateľom podľa § 7 ods. 4 zákona č.583/2004 Z.z.

· Podnikateľská činnosť 

· Finančné usporiadanie finančných vzťahov voči:

            a, zriadeným a založeným právnickým osobám

            b, štátnemu rozpočtu

            c, štátnym fondom

            d, rozpočtom iných obcí

· Prehľad  o poskytnutých  zárukách

· Údaje o nákladoch  a výnosoch podnikateľskej  činnosti

· Hodnotenie  plnenia  programov obce 
Údaje o plnení rozpočtu boli spracované podľa rozpočtovej klasifikácie v zmysle opatrenia MF SR č. MF/010175/2004-42 zo dňa 8. decembra 2004 a vysvetlivky k ekonomickej klasifikácii rozpočtovej klasifikácie v znení dodatkov (na úrovni hlavnej kategórie a kategórie položky).  

II. ÚDAJE O PLNENÍ ROZPOČTU OBCE

Základným   nástrojom  finančného  hospodárenia  obce  bol   rozpočet   obce   na  rok   2018.  

Rozpočet obce bol schválený obecným zastupiteľstvom dňa 29.12.2017 uznesením č.12/2017.
Obec zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2018 bol zostavený ako prebytkový. Bežný rozpočet bol zostavený ako prebytkový a  kapitálový   rozpočet obec  nemala .

Zmeny rozpočtu: 
· prvá zmena   rozpočtové  opatrenie  dňa 28.06.2018 
· druhá zmena  rozpočtu vypracovaná  dňa 31.12.2018 rozpočtové  opatrenie starostky obce 

Hospodárenie obce sa riadilo podľa schváleného rozpočtu na rok 2018. 
ROZPOČET OBCE K 31.12.2018
	
	Schválený 

rozpočet 
	Schválený rozpočet 

po poslednej zmene

	Príjmy celkom
	63 566
	77 838

	z toho :
	
	

	Bežné príjmy
	630566
	72 066

	Kapitálové príjmy
	
	    472

	Finančné príjmy
	
	 5 300

	Príjmy RO s právnou subjektivitou
	
	

	Výdavky celkom
	63 361
	76 841

	z toho :
	
	

	Bežné výdavky
	63 361
	56 741

	Kapitálové výdavky
	
	              20 100

	Finančné výdavky
	
	

	Výdavky RO s právnou subjektivitou
	
	

	Rozpočet  obce
	   205
	  977


A. Rozpočet bežných príjmov a výdavkov v  EUR:

                    Schválený rozpočet     Upravený rozpočet    Skutočnosť roku 2018     %

Príjmy                   63 566                             72 066                         72 116,70           100,07
Výdavky               63 361                             56 741                         55 102,26             97,11
Výsledok                   205                             15 325                         17 014,44           111,02
B. Rozpočet kapitálových príjmov a výdavkov  EUR:

                     Schválený rozpočet    Upravený rozpočet    Skutočnosť roku 2018      %

Príjmy                       0                                        472                              471,72            99,88
Výdavky                   0                                   20 100                         20 104,77          100,02
Výsledok                  0                               - 19  628                       - 19 633,05          100,02
C. Rozpočet celkom (bežný a kapitálový) v  EUR:

                    Schválený rozpočet     Upravený rozpočet    Skutočnosť roku 2018      %

Príjmy                   63 566                              72 538                         72 588,42           100,06
Výdavky               63 361                              76 841                         75 207,03            97,87
Výsledok                   205                             -  4 303                          -2 618,61          608,55
Výsledok hospodárenia  z bežného a kapitálového rozpočtu  bez finančných operácií za rok 2018 je schodok vo výške  - 2 618,61 EUR. 

D. Finančné operácie v  EUR:

                        Schválený rozpočet    Upravený rozpočet    Skutočnosť roku 2018   %

Príjmy                       0                                     5 300                              5 300              100,00
Výdavky                   0                                        0                                       0

Výsledok                  0                                     5 300                              5 300              100,00
E. Rozpočet celkom (bežný, kapitálový a finančné operácie)  v  EUR:
                              Schválený rozpočet     Upravený rozpočet    Skutočnosť roku 2018  %

Príjmy                 63 566                               77 830                          77 888,42          100,07
Výdavky             63 361                               76 841                          75 207,03           97,87
Výsledok               205                                      989                            2 681,39          271,21
Celkový výsledok hospodárenia obce Sklabinský Podzámok za rok 2018 je  prebytok rozpočtu 2 681,39EUR.

Prebytok rozpočtu v sume  2 681,39 EUR  bol zistený podľa ustanovenia § 10 odsek 3 písmeno a) a b) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Do výsledkov hospodárenia sa však zahŕňa iba bežný a kapitálový rozpočet, ktorý vytvára príjmy a výdavky vytvorené v danom roku. 

Do hodnotenia výsledku hospodárenia sa nezahŕňajú finančné operácie, t.j. prostriedky, ktoré zostali na účtoch z predchádzajúceho roka, prevody z peňažných fondov alebo napr. prijaté úvery. 
Podľa ustanovenia § 15 odsek 1 písmeno a) tohto zákona, môže obec vytvárať peňažné fondy. 

Z prebytku rozpočtu zisteného podľa ustanovenia § 10 ods. 3 písm. a) a b) zákona č. 583/2004 Z .z. o rozpočtových pravidlách územnej samosprávy, podľa § 4 obec vytvára rezervný fond vo výške určenej ich zastupiteľstvom, najmenej však 10 %. O použití peňažných fondov podľa odseku 2, rozhoduje obecné zastupiteľstvo.  

Na základe uvedených skutočností obec navrhuje prebytok rozpočtu vo výške

2 681,39 EUR  použiť  do rezervného fondu za rok 2018. 

F. Rezervný fond

     Stav rezervného fondu k 31.12.2018  je 26 453,51 EUR.

G. Sociálny fond

      Stav sociálneho fondu k 31.12.2018  je  277,90  EUR.

III.BILANCIA AKTÍV A PASÍV 

A. Celková hodnota majetku obce k 31.12.2018  bola  348 661,23 EUR.

     Najvyšší podiel na hodnote majetku obce v roku 2018 má dlhodobý hmotný majetok   v objeme 281 499,15 EUR.  

B. Pohľadávky k 31.12.2018  obec neevidovala.

C. Záväzky  obce k 31.12.2018  predstavujú sumu 4 560,51 EUR

     Z toho krátkodobé 3 802,68 EUR a dlhodobé 277,90 EUR.

D. Stav a vývoji dlhu k 31.12.2018
     Obec k 31.12.2017 eviduje tieto záväzky:

· voči dodávateľom  
    1 769,56  EUR

· voči zamestnancom                                                     1 099,47  EUR

· voči poisťovniam a daňovému úradu                             933,65  EUR

Spolu                                                                              3 802,68  EUR

IV.ÚDAJE O HOSPODÁRENÍ PRÍSPEVKOVÝCH ORGANIZÁCIÍ

     Obec  nie je zriaďovateľom príspevkových organizácií. 

V. PREHĽAD O POSKYTNUTÝCH DOTÁCIÁCH  PRÁVNICKÝM OSOBÁM A FYZICKÝM   OSOBÁM - PODNIKATEĽOM PODĽA § 7 ODS. 4 ZÁKONA Č. 583/2004 Z.Z.

       Obec v roku 2018 neposkytla  dotáciu. 
VI.  PODNIKATEĽSKÁ ČINNOSŤ  

      Obec nemá  podnikateľskú  činnosť.

VII. FINANČNÉ USPORIADANIE VZŤAHOV  

     V súlade s ustanovením § 16 ods.2 zákona č.583/2004 o rozpočtových pravidlách územnej   samosprávy a o zmene a doplnení niektorých zákonov v znení neskorších predpisov má obec finančne usporiadané svoje hospodárenie vrátane finančných vzťahov k zriadeným alebo založeným právnickým osobám,  fyzickým osobám - podnikateľom a právnickým osobám, ktorým poskytli finančné prostriedky svojho rozpočtu, ďalej usporiadať finančné vzťahy k štátnemu rozpočtu, štátnym fondom, rozpočtom iných obcí a k rozpočtom VÚC.

VIII. PREHĽAD  O POSKYTNUTÝCH  ZÁRUKÁCH

       Obec  neprijala  v roku  2018  žiadne záruky  a ručenia  za  iné  subjekty.

IX. ÚDAJE  O NÁKLADOCH  A VÝNOSOCH  PODNIKATEĽSKEJ  ČINNOSTI

       Obec nemala  v r.  2018  podnikateľskú  činnosť. 

 X. Hodnotenie plnenia programov obce         

Obec Sklabinský  Podzámok   schválila  neuplatňovať programovú  štruktúru  rozpočtu  v súlade so zákonom č. 426/2013 Z.z. zo  dňa 29. novembra 2013,  ktorým  sa  mení  a dopĺňa zákon č.583/2004 Z.z. o rozpočtových  pravidlách  územnej  samosprávy a o zmene  a doplnení niektorých  zákonov v znení  neskorších  predpisov  uznesením obecného  zastupiteľstva v roku  2013.

                                                          ZÁVER

Návrh záverečného účtu obce Sklabinský Podzámok za rok 2018 je spracovaný v súlade s ustanovením § 16 zákona č.583/2004 Z. z. o rozpočtových pravidlách územnej samosprávy a obsahuje všetky predpísané náležitosti podľa § 16 ods. 5 tohto zákona.

Návrh záverečného účtu obce Sklabinský Podzámok za rok 2018 v zmysle § 9 ods. 2 zákona č. 369/1990 Zb. o obecnom zriadení a v  súlade s ustanovením § 16 ods. 9 zákona č.583/2004 Z. z. o rozpočtových pravidlách územnej samosprávy bol zverejnený na verejnú diskusiu dňa 5. júna 2019, spôsobom v obcí obvyklým čo je viac ako 15 dní pred jeho prerokovaním v obecnom  zastupiteľstve.

V súlade s ustanovením § 16 ods. 8 písmeno a)  zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov, 

odporúčam
obecnému zastupiteľstvu uzatvoriť návrh záverečného účtu obce Sklabinský Podzámok za rok 2018  výrokom,

celoročné hospodárenie sa schvaľuje  bez výhrad.

Martin, 18. Jún 2019                      

                                                                                               Ing. Dušan Laššák

                                                                             hlavný kontrolór obce Sklabinský Podzámok

